owah sawise migunakake media komik. Panaliten iki nduweni karep: (1) mangerteni undhaking kemampuan nulisake meneh dongeng siswa kelas VII D SMP Negeri 4 Semarang sawise migunakake media komik, (2) mangerteni apa ana tumindake siswa kelas VII D SMP Negeri 4 Semarang kang owah sawise migunakake media komik. Panaliten iki kalebu Penelitian Tindakan Kelas (PTK) kang kaperang dadi rong siklus, yaiku siklus I lan siklus II kanthi target ketuntasan 7,00. Data panaliten migunakake data tes lan nontes. Teknik tes arupa kemampuan nulisake meneh dongeng kanthi migunakake media komik. Teknik nontes arupa data tumindake siswa saka asil observasi, jurnal, lan wawancara. Analisis data kang digunakake, yaiku teknik kualitatif lan teknik kuantitatif. Adhedhasar data kuantitatif, nuduhake anane biji kang mundhak saka prasiklus, siklus I lan siklus II saka data tes lan nontes. Saka data tes bisa didelok saka asil kemampuan siswa nulisake meneh dongeng kanthi migunakake media komik, yaiku ing prasiklus rata-rata kelas 67,89 kathi kategori kurang. Asil kasebut munggah 2,87% ing siklus I kanthi rata-rata kelas 69,84 kanthi kategori esih kurang saka target ketuntasan yaiku 7,00. Asil kasebut uga munggah 9,03% ing siklus II kanthi rata-rata kelas 76,15 kanthi kategori apik. Sakliyane iku, asil tes prasiklus munggah 12,17% ing siklus II. Adhedhasar data kualitatif, nuduhake yen akeh siswa kang seneng uga bisa nggampangake siswa nulisake meneh dongeng kanthi migunakake media komik. Pamrayoga awit saka panaliten iki, para guru kudu luwih kreatif migunakake strategi lan media pasinaonan. Saliyane iku, guru uga migunakake media komik nalika pasinaonan nulisake meneh dongeng. Para siswa kaajab terus gladhen nulis supaya tulisane siswa mbesuk lewih apik saka panaliten iki.